Osnovna škola Marčana

Klasa: 003-05/21-01/10

Urbroj:2168/05-55-60-21-4

Marčana, 27.10.2021.

ZAKLJUČCI

sa sjednice Školskog odbora

održane 27. listopada 2021. godine u 17,00 sati

1. Razmatran je i prihvaćen zapisnik sa prethodne sjednice Školskog odbora održane 06. listopada 2021. godine

2. Verificira se mandat nove članice Školskog odbora iz reda Osnivača Klare Lukašić Buić.

3. Vezano za problematiku jednosmjenske nastave iznesen je prijedlog zamjenika župana Tulija Demetlike i pročelnika kabineta župana Ivana Glušca da se Osnovna škola Marčana u veljači/ožujku 2022. godine prijavi na EU natječaj i da se na taj način osiguraju dostatna financijska sredstva za izgradnju nove škole i sportske dvorane.

Članovi Školskog odbora iz reda Osnivača predložili su da se istovremeno pripremi dokumentacija za aplikaciju na EU fondove te za prenamjenu postojećih prostorija u učionice, a kako je sve već prikazano u nacrtu koji je dostavljen Osnivaču. Ovakvim prijedlogom moguće je izvršiti rekonstrukciju postojećeg stanja zgrade u ljeto 2022. godine te školsku 2022./2023. godinu započeti s radom u jednoj smjeni, neovisno o odobravanju financijskih sredstava iz EU fondova. Ostali članovi Školskog odbora suglasni su s navedenim prijedlogom, uz napomenu da član Školskog odbora iz reda Vijeća roditelja traži pisanu odluku Osnivača kojom će isti osigurati financijska sredstva za rekonstrukciju postojećeg stanja zgrade.

4. Donosi se odluka da cijena produženog boravka u OŠ Marčana i nadalje iznosi 25,00 kn po danu (doručak, ručak i užina), dok cijena produženog boravka u PO Loborika od 1.10.2021. iznosi 20,00 kn (ručak i užina).

Ravnateljica navodi problem prometovanja ispred samog ulaza u OŠ Marčana. Roditelji vrtićke djece dolaze s automobilom ispred samog ulaza škole, a isto predstavlja opasnost za djecu školskog uzrasta. Ravnateljica moli da se postavi znak zabrane prometovanja na navedenom dijelu kako se ne bi ugrozila sigurnost učenika. Članica Školskog odbora Klara Lukašić Buić, koja je ujedno i ravnateljica spomenutog vrtića, naglašava da je već zatražila od strane Općine Marčana postavljanje navedenog znaka te je zatražila od roditelja vrtićke djece da se ne zadržavaju ili parkiraju ispred školske zgrade te da će ih ponovno upozoriti na isto.

 Predsjednica Školskog odbora

 Petra Gortan